**NAVODILA ZA DELO, SREDA, 18. 3. 2020**

**SLOVENŠČINA**

**PREPIS**

V zvezku za slovenščino (zvezek z mačkom) je že nalepljen prepis. Pri prepisu mora vaš otrok paziti na čitljivost in natančnost. Črke morajo biti velike »od črtice do črtice«. Poved mora začeti pisati v novi vrstici. Prepis naj najprej glasno prebere.

**MATEMATIKA**

**ŠTEVILA DO 10, RAČUNANJE DO 10**

Tako kot včeraj, naj tudi danes izračuna ustno nekaj računov v obsegu do 10.

V zvezku s kvadratki (karo zvezek) ima že vse pripravljeno za zapis števil 9 in 10. Vaš otrok točno ve, kako mora pisati, koliko ponovitev pri številu 10 mora narediti. Če bodo nejasnosti, poglejte po zvezku nazaj.

DODATNA NALOGA – UL v mapi, število 9

**GLASBENA UMETNOST**

Na kanalu youtube vpišite Simfonorije. Vaš otrok naj si ogleda dve glasbeni risanki, ki predstavljata različne instrumente in glasbene sestave. Pozoren naj bo na oblike instrumentov, na njihov zvok in igranje; se nanje piha, trobi, brenka, udarja,…

**ŠPORT**

**IGRE Z ŽOGO**

* Met žoge v daljino in cilj, poskuša naj metati «zgornjo podajo«, vedo, kako to gre.
* Žogo naj si podaja z vami in trenira lovljenje žoge, pazi naj, da drži roke v obliki košarice.
* Vodenje žoge – tapkanje.
* Hodi, meče žogo v zrak, jo ulovi, meče žogo, vmes zaploska,…
* Žogo vodi z roko, nogo - naravnost, slalom,…
* Skupaj z vami lahko preigrava – žoga se vodi z nogo, samo po tleh, drug drugemu poskušate prevzeti žogo. Otroci poznajo igro, prepričana sem, da bodo uspešno pravila igre razložili oziroma pomagali tudi vam.